Brojevi (TOB e.p. T.D.)/Treći Balamov blagoslov
Treći Balamov blagoslov

 27 Balak reče Balamu: Dođi dakle! Vodim te na jedno drugo mjesto; možda Bog dopusti da odatle prokuneš taj narod za mene. 
 28 Balak odvede dakle Balama na vrh Peora koji se uzdiže nasuprot pustinji. 
 29 Balam mu reče: » Sagradi mi ovdje sedam *oltara i pripravi mi, ovdje isto, sedam bikova i sedam ovnova. « 
 30 Balak učini kako Balam bijaše rekao; potom on žrtvova po bika i ovna na svakom oltaru.
 24 1 Balam vidje da godiše GOSPODU da blagoslovljava Izrael; on ne ode dakle kao prošli put da traži predznake, već okrenu lice k pustinji. 
 2 Dignuvši oči, Balam vidje Izrael koji je taborovao po plemenima. Duh Božji dođe na njega, 
 3 i on izgovori svoje gatanje ovim riječima:
 »Proročanstvo Balamovo, sina
 Beorova,
 proročanstvo proždirućeg
 pogleda,
 4 proročanstvo noga koji čuje
 riječi Božje,
 koji vidi ono što mu pokaže 
 Svemoćni,
 kad padne u zanos i 
 kad mu se oči njegove otvore:
 5 kako li su lijepi šatori tvoji
 Jakove,
 tvoja boravišta, Izraele
 6 Oni se razlijevaju kao 
 potoci;
 jednaki vrtovima na obali
 rijeke,
 s alojama posađenim od GOS-
 PODA,
 s  cedrovima uz rub vode.
 7 Voda se prelijeva iz njegovih 
 vedara,
 njegovi su usjevi izdaš-  
 no  zaliveni,
 njegov kralj nadmašuje Agaga,
 njegovo se kraljevstvo podiže…
 8 Bog ga izvede iz Egipta;
 on posjeduje snagu bivolsku.
 On proždire protivničke narode,
 slama im kosti,
 doseže ih svojim strijelama.
 9 On pokleknu, on leže kao
 lav,
 kao kakva divljač; tko će ga po-
 dignuti?
 Blagoslovljen budi tko tebe
 blagoslovi,
 a proklet tko te prokune! «
 10 Balak se razljuti protiv Balama; on pljesnu rukama i reče mu: » Ja sam te pozvao da prokuneš moje neprijatelje, a evo kako po treći put da ih ti obasipaš blagoslovima! 
 11 Kad je tako, odlazi u svoju zemlju! Ja sam ti bio rekao da ću te obasuti počastima; ali evo, GOSPOD te liši tih počasti. «

Brojevi (TOB e.p. T.D.)